### NN 96/2023 (23.8.2023.), Pravilnik o izmjenama Pravilnika o sastavu i načinu rada povjerenstva za izbor udomitelja za obavljanje udomiteljstva kao zanimanja

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

1438

Na temelju članka 39. stavka 4. Zakona o udomiteljstvu (»Narodne novine«, br. 115/18. i 18/22.) i članka 317. stavka 5. Zakona o socijalnoj skrbi (»Narodne novine«, br. 18/22., 46/22., 119/22. i 71/23.) ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA PRAVILNIKA O SASTAVU I NAČINU RADA POVJERENSTVA ZA IZBOR UDOMITELJA ZA OBAVLJANJE UDOMITELJSTVA KAO ZANIMANJA

Članak 1.

U Pravilniku o sastavu i načinu rada povjerenstva za izbor udomitelja za obavljanje udomiteljstva kao zanimanja (»Narodne novine«, broj 46/19.) u članku 5. stavku 1. podstavak 2. mijenja se i glasi:

– po dva predstavnika Hrvatskog zavoda za socijalni rad iz svake županijske službe odnosno službe Grada Zagreba.

U podstavcima 5. i 6. riječi »ili centra za pružanje usluga u zajednici« se brišu.

U stavku 2. riječi: »centra za socijalnu skrb« zamjenjuju se riječima: »Hrvatskog zavoda za socijalni rad«.

Članak 2.

Članak 6. mijenja se i glasi:

(1) Predstavnika Ministarstva imenuje ministar.

(2) Predstavnika Hrvatskog zavoda za socijalni rad imenuje ministar na prijedlog predstojnika županijske službe odnosno službe Grada Zagreba.

(3) Predstavnika doma socijalne skrbi imenuje ministar na prijedlog ravnatelja ustanove.

(4) Predstavnika udomitelja imenuje ministar na prijedlog predstojnika županijske službe odnosno službe Grada Zagreba.

Članak 3.

U članku 7. stavku 2. riječi »i/ili centra za pružanje usluga u zajednici« se brišu.

U postavku 4. riječi »savjetovanja i pomaganja udomiteljima« zamjenjuju se riječima: »udomiteljima u skladu sa zakonom kojim se uređuju socijalne usluge u sustavu socijalne skrbi«.

Članak 4.

U članku 8. stavak 2. mijenja se i glasi:

(2) Član Povjerenstva može biti razriješen prije isteka roka na koji je imenovan ako:

– to sam zatraži

– prestane pružati socijalnu uslugu smještaja kao udomitelj

– prestane pružati socijalnu uslugu smještaja kao udomitelj na području jedinice područne (regionalne) samouprave odnosno Grada Zagreba za koju je imenovan

– mu prestane ugovor o radu kao zaposleniku Ministarstva, Hrvatskog zavoda za socijalni rad ili doma socijalne skrbi

– nemarno obavlja poslove člana Povjerenstva ili

– zbog drugih opravdanih razloga.

Stavak 4. mijenja se i glasi:

Odluku o razrješenju predstavnika Hrvatskog zavoda za socijalni rad, doma socijalne skrbi i udomitelja donosi ministar na prijedlog predstojnika županijske službe odnosno Službe Grada Zagreba ili ravnatelja ustanove.

Članak 5.

U članku 9. stavku 5. riječi » ili stručnih radnika centra« brišu se.

Članak 6.

U članku 10. stavku 2. riječi »Ministarstvo, a isplaćuje centar iz članka 11. ovoga Pravilnika« zamjenjuje se riječima »ministar, a isplaćuje Hrvatski zavod za socijalni rad«.

Članak 7.

Članak 11. mijenja se i glasi:

Administrativne poslove vezane uz rad Povjerenstva vodi županijska služba odnosno Služba Grada Zagreba Hrvatskog zavoda za socijalni rad.

Članak 8.

U članku 12. riječi »srodnik u ravnoj ili pobočnoj liniji do drugog stupnja srodstva« zamjenjuju se riječima »srodnik u ravnoj liniji, srodnik u pobočnoj liniji do drugog stupnja srodstva ili srodnik po tazbini do drugog stupnja srodstva«.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/51
 Urbroj: 524-08-01-02/2-23-7
 Zagreb, 1. kolovoza 2023.

Ministar
 Marin Piletić, v. r.